NaiveNeuron/SloPal huggingface dataset:
Jasaň, Viliam, poslanec NR SR (2015-02-03):
Ďakujem pekne, pani podpredsedníčka. Kolegyne, kolegovia, pán minister, dovoľte, aby som ako určený spravodajca predniesol spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony, vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 1555 z 3. februára 2015 pridelila predmetný návrh zákona na prerokovanie týmto výborom Národnej rady Slovenskej republiky: ústavnoprávnemu výboru, výboru pre financie a rozpočet a výboru pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: Ústavnoprávny výbor uznesením č. 557 z 3. februára 2015, Výbor Národnej rady pre financie a rozpočet uznesením č. 394 z 3. februára 2015 a výbor pre sociálne veci uznesením č. 159 z 3. februára 2015. Výbor Národnej rady Slovenskej republiky pre sociálne veci prijal pozmeňujúci návrh, ktorý máte v IV. časti tejto spoločnej správy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schváleného pozmeňujúceho návrhu v časti IV schváliť. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady v druhom čítaní bola schválená uznesením Výboru Národnej rady Slovenskej republiky pre sociálne veci č. 160 z 3. februára 2015. Týmto uznesením ma zároveň výbor poveril, aby som ako spravodajca na schôdzi Národnej rady Slovenskej republiky pri rokovaní o predmetnom návrhu zákona predložil túto spoločnú správu výborov a návrh na ďalší postup v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem, pani podpredsedníčka, skončil som, otvorte, prosím, rozpravu.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 96 poslancov, za 81, proti 7, zdržalo sa 7, nehlasoval 1. Konštatujem, že sme schválili návrh novely zákona 24/2006 Z. z. o posudzovaní vplyv na životné prostredie. Milí kolegovia, ďakujem vám za trpezlivosť a končím dnešný rokovací deň. Zajtra pokračujeme o deviatej. (Prerušenie rokovania o 19.18 hodine.) 21
Nicholsonová, Lucia, poslankyňa NR SR (2013-01-31):
Niekde to viazne. Ja by som vás fakt, kolegovia, poprosila, mne sa dosť ťažko rozpráva. Ja som dosť chorá, tak keby ste mali takú úctu, to by som naozaj strašne ocenila. Posledná vec, ktorej sa letmo dotknem, ja už naozaj končím, je zníženie príspevku na absolventskú prax. Toto podľa mňa tiež nie je cesta. Toto je kozmetická úprava niečoho, čo v tejto krajine proste absolútne zlyháva, vôbec neplní svoj účel a je zneužívané. Pretože podľa mňa mladým absolventom nepomáha vôbec. A komu pomáha, to sú špekulantské firmy, ktoré cez absolventskú prax vykrývajú pozície, do ktorých sa im nijakým spôsobom nechce investovať. To je jeden príklad príspevku, ktorý by som určite nešla nijako naprávať, ale rovno by som to zrušila. Ja chápem, že to je také kupovanie si akože tých zamestnaných a znižovanie nezamestnanosti, ale podľa mňa je to naozaj neefektívne a strašné plytvanie verejnými financiami. Tento zákon, pán minister, nie je dobrý. A mňa to desí o to viac, že aj z tých posledných medializovaných informácií sa dozvedáme, že vy ste vlastne riešenie nezamestnanosti v tejto krajine vtesnali do nákupu reklamných predmetov, a tvrdíte, že takýmto spôsobom riešite publicitu, ktorá sa musí riešiť pri Európskom sociálnom fonde. No ja vám hovorím, že sú aj oveľa inteligentnejšie spôsoby, ako riešiť tú publicitu pri Európskom sociálnom fonde. A musím povedať, že ma to desí o to viac tento návrh, ktorý ste nám predostreli, že viacero veľkých investorov je na odchode zo Slovenska práve kvôli zmenám v odvodoch a Zákonníku práce, ktoré urobila táto vláda. Nedávno som inak čítala na margo tohto veľmi zaujímavý článok o tom, že oveľa jednoduchšie už je podnikať v africkej Etiópii ako na Slovensku. A ja si myslím, že to je naozaj už také to červené blikajúce svetielko, ktoré by nám všetkým malo zapnúť a by som naozaj očakávala, že na všetky tieto hrozivé správy, ktoré nám dennodenne v rámci nezamestnanosti rastúcej prinášajú médiá, že trošku zodpovednejšie budete pristupovať k takému dôležitému zákonu, ako je zákon č. 5 o službách zamestnanosti. Ja chápem, že napriek tomu všetkému, čo tu bolo prednesené, nie teraz mnou, ale mojimi kolegami, vy to pravdepodobne posuniete do toho druhého čítania. Takže nám nezostáva nič iné, iba prísť s nejakými dobrými pozmeňujúcimi návrhmi, aby sme zachránili aspoň to, čo sa zachrániť dá. Ďakujem vám veľmi pekne za pozornosť.
Szőllős, Ján, poslanec NR SR (2022-10-26):
Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel, tlač 1106, v druhom čítaní. Národná rada Slovenskej republiky uznesením č. 1587 z 21. septembra 2022 pridelila predmetný návrh zákona na prerokovanie týmto výborom: ústavnoprávnemu výboru, výboru pre hospodárske záležitosti a výboru pre obranu a bezpečnosť. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavný, ústavnoprávny výbor uznesením č. 602 zo 14. októbra 2022, výbor pre hospodárske záležitosti uznesením č. 356 zo 17. októbra 2022, výbor pre obranu a bezpečnosť uznesením č. 190 zo 17. októbra 2022. Z uznesení výborov uvedených pod bodom III tejto správy vyplývajú tri pozmeňujúce a doplňujúce návrhy. Gestorský výbor odporúča hlasovať o bodoch 1 až 3 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel, tlač 1106, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 359 z 18. októbra 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
M. Pado, poslanec: (2010-06-10):
Pani Belásová, no nežartujte. Pozrite si, kto tieto 4 roky vládol a ako to bolo s našimi pozmeňujúcimi návrhmi za tieto 4 roky. Takže nerozprávajte, nežartujte naozaj. Môžete na to pozerať, ako to chcete vidieť, ale vidieť vývoj v krajine vládnutie, že vládnutie 4 roky nebolo a predtým bolo vládnutie Dzurindu, to je naozaj pomýlené. A, pán Petrák, za posledných 12 rokov vlády ste boli 8 rokov súčasťou vládnej koalície, pán Petrák, 8 rokov súčasťou vládnej koalície. Tak rozmýšľajte nad tým, čo hovoríte. Na zvyšné vaše prázdne reči reagovať nebudem, pretože to by nemalo zmysel. No a na záver mi dovoľte len tak mimochodom. V roku 1992 som bol pri povodniach po roztrhnutí hrádze na Uhu. (Hlasy z pléna.) Pani profesorka, láskavo vás prosím, nechajte ma rozprávať. Bol som tam vtedy a veľmi dobre viem, čo tam ľudia prežívali, pán predseda. Veľmi dobre to viem. Vy ste v tom čase boli predsedom vlády a v spolupráci s vami, s vládou sa vybavili peniaze na 27 nájomných bytov pre ľudí, ktorým voda zobrala strechu. Ja som o tom hovoril. O tom som hovoril, kde budú tí ľudia bývať, pán predseda. Za 3 300 eur, viete, kde môžu ísť býva? Pod most. Takže, pán predseda, veľmi dobre viem, o čom hovorím. A minimálne tak som cítil s tými ľuďmi ako vy, lebo ja som pri tých povodniach bol. A stáli tam ľudia s vidlami, stáli tam ľudia so všetkým možným. Tak mi tu nerozprávajte o tom, že nemám cit a že neviem, čo tí ľudia prežívajú. A naše vystúpenie nie je o tom, že sme proti tým peniazom, my vravíme, že treba dať tie peniaze, len hovoríme, že kto ich má deliť, ak to bude ten človek, je nezodpovedný.
Fronc, Martin, poslanec NR SR (2011-09-07):
Ďakujem pekne. Začnem od konca. Pán kolega Poliačik, to číslo, trojnásobok som si nevymyslel z prsta. Jednoducho túto informáciu som mal overenú v Čechách. Pritom v začiatku to toľko asi bude stáť. Nehovorím, že to bude trvale viacej, toľko stáť. Ale pri tom začiatku, pri tom nábehu prvé roky to bude stáť približne trikrát toľko, čo teraz vynakladáme na učebnice. K tomu vám odpoviem tak trošku aj striedavo. Ten problém existuje celej tej reformy v tom, že musí byť najprv urobené to, čo ste aj vy povedali, národné kurikulum, povinné minimá, kontrolné body, tie testy, ktoré vieme skontrolovať. A potom ten priestor vznikne. Toto sa neudialo. Tam je ten hlavný problém. Kolega Kolesík, no s úsmevom vám musím povedať, že ani povinná slovenčina nebude, ani to nebudeme vnucovať, ani povinná matematika nebude, lebo to je teda zasahovanie do slobody. Čo viac k tomu treba povedať? Kolega Mikolaj, no zdá sa mi, že moje oči zle vidia a moje uši zle počujú, lebo si povedal, som ťa počúval, že nebola na to odvaha. Ale dobre, toto nie je podstatné, podstatné sú dve veci. Podstatné je naozaj to národné kurikulum. Ja si myslím, že týmto sa dá vytvoriť naozaj ten priestor na slobodu tak, že nebude to napchaté ako jedno veľké vrece, ale bude tam naozaj to, čo je minimum. Však to sa dá zobrať, ja ti to dodám, komukoľvek. Angličania to majú, iné krajiny to majú, to je verejne publikované. Takže to nie je problém. Druhá poznámka, k tým fondom. No ja som to hovoril, keď si bol ministrom. A upozorňoval som na to, že keď sa skončí s fondmi, tak jednoducho na to, aby sme dávali minimálne 3 %, tak nám bude chýbať medziročne 50 mld., je to prepočítané v korunách, to teda hovorím, čiže nejaké 2 mld. eur na ročnom rozpočte do školstva. Toľko toho bude chýbať, keď... (Prerušenie vystúpenia časomerom.)
Choma, Igor, poslanec NR SR (2011-10-18):
Ďakujem pekne. Dovoľte najprv k pánovi Padovi. Ja zdôrazním to, čo chcela povedať kolegyňa Vaľová, že naozaj, pán poslanec Pado, vy ste sa, vy by ste neboli zvolený ani len za poslanca mesta, keď to tak môžem povedať. Takže ako dobre, to je jedno. Ja chcem zdôrazniť jednu vec. To, že sme tu aj poslanci, primátori, starostovia, je, naopak, veľmi dobré, pretože sa potom, by sa nemali diať príkoria, ktoré sa tu dejú, a to nielen tie, o ktorých som hovoril. A pán Szilárd Somogyi, rád by som zdôraznil, že to nehovorím o invektívach. Nie ja, ale ty alebo tvoja strana, tvoji poslanci urobili z poslancov, a z, nie z poslancov, urobili zo starostov a z primátorov ľudí, ktorí sa cítia byť mimoriadne dehonestovaní tým, čo sa tu dialo v poslednom období. Urobili sme z nich ľudí chamtivých, ktorí si chcú zvyšovať platy donekonečna. Urobili sme z nich ľudí, ktorí sú akoby nedôstojní zastávať svoj úrad len kvôli niektorým príkladom z rómskych komunít, ktoré slúžili na takéto rozhodnutia. Tí poslanci sa, starostovia, primátori, cítia nesmierne ponížení. Napokon, nie ja som chodil v nepriestrelnej veste na ZMOS-e, to si bol ty. Prečo si chodil ty v nepriestrelnej veste na ZMOS-e? (Potlesk.) Isto, áno. Dámy a páni, chcem zdôrazniť, že to, čo sa naozaj deje v rámci prípravy tohto zákona, nie je dobré. Ja vás chcem poprosiť o naozaj pragmatický pohľad na to, bolo tu, zaznelo tu veľmi veľa veľmi rozumných a zreteľných argumentov, prečo by sa malo s takouto reformou počkať minimálne do času, kým nebude kompletne urobená revízia všetkých kompetencií z pohľadu ich financovania, kým nebude urobená kompletná diskusia so zástupcami ZMOS-u a únie miest, a potom, môžeme sa naozaj k tomuto zákonu vyjadriť celkom korektne.
Abrhan, Pavol, poslanec NR SR (2011-12-14):
Ďakujem pekne, pán predseda. Chcel by som zaželať všetkým spoluobčanom, všetkým kolegom, kolegyniam v parlamente požehnané a milostiplné vianočné sviatky a do nového roku veľa šťastia, zdravia a Božieho požehnania. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2019-03-27):
Otváram rozpravu. Písomnú prihlášku som nedostala, máte možnosť prihlásiť sa do rozpravy ústne. Končím možnosť prihlásiť sa do rozpravy, neprihlásil sa nikto. Vyhlasujem všeobecnú rozpravu k tomuto bodu za skončenú a prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov . Vládny návrh zákona má parlamentnú tlač 1260 a spoločná správa výborov je pod č. 1260a. Opäť tento návrh uvedie pán minister dopravy.
Laurenčík, Milan, podpredseda NR SR (2021-02-05):
Ďakujem. Chce sa vyjadriť k rozprave pán spravodajca? Nie. Prerušujem rokovanie o tomto bode programu. Panie poslankyne, páni poslanci, teraz by nasledoval podľa programu bod voľba do funkcie špeciálneho prokurátora, ale výsledok grémia je taký, že tento bod pôjde na samý záver rokovania, takže budeme v schôdzi pokračovať návrhom vlády Slovenskej republiky na voľbu predsedu Úradu na ochranu oznamovateľov protispoločenskej činnosti podľa § 14 ods. 1 zákona č. 54/2019 Z. z. o ochrane oznamovateľov protispoločenskej činnosti . Návrh vlády má tlač 299. Teraz poprosím prvého podpredsedu vlády a ministra hospodárstva Slovenskej republiky pána Richarda Sulíka, aby sa ujal slova, aby návrh vlády uviedol. Nech sa páči, pán minister.
Fecko, Martin, poslanec NR SR (2012-08-09):
Ďakujem pekne. Pán predseda, pán minister, pán zastupujúci spravodajca, kolegyne, kolegovia, bolo tu už povedané veľmi veľa, ja som tiež vystúpil, takže dovoľte, aby som podal tiež jeden pozmeňujúci návrh, ktorý bude trošku kratší, a nebudem zbytočne naťahovať čas. Takže pozmeňujúci návrh poslancov Národnej rady Slovenskej republiky Martina Fecka, Igora Matoviča, Jozefa Viskupiča, Eriky Jurinovej a Branislava Škripeka k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňajú niektoré zákony (tlač 141). Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony sa mení takto: V článku IV 38. bod znie: „38. V § 63a ods. 3 písmená b až d) znejú: „b) 0,3 % priemernej ročnej predbežnej čistej hodnoty majetku v akciovom negarantovanom dôchodkovom fonde, c) 0,3 % priemernej ročnej predbežnej čistej hodnoty majetku v dôchodkovom fonde podľa § 72 ods. 5 písm. a), d) 0,2 % priemernej ročnej predbežnej čistej hodnoty majetku v dôchodkovom fonde podľa § 72 ods. 5 písm. b)“." Odôvodnenie. V predloženom vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, sa navrhuje neprimerané zvýšenie výšky odplaty za správu dôchodkového fondu. Súčasná právna úprava je v tomto smere vyhovujúca a primeraná, preto sa z našej strany navrhuje ponechať percentuálnu výšku odplaty za správu dôchodkového fondu tak, ako je nastavená v súčasnom platnom a účinnom znení zákona č. 43/2004 Z. z. o starobnom dôchodkovom sporení a o zmene a doplnení niektorých zákonov, a to aj s prihliadnutím na navrhovanú novú štruktúru dôchodkových fondov. Vážení kolegovia, dovolil by som si požiadať o podporu tohto, aby sme to takto udržali, ako je to v súčasnom stave. A myslím si, že týmto dáme zadosť všetkým týmto diskusiám aj v tomto smere, aby to zostalo v pôvodnom stave. Ďakujem pekne. Odovzdávam návrh pozmeňujúceho zákona. Nech sa páči.
P. Hrušovský, podpredseda  NR SR: (2002-02-12):
Pýtam sa pánov poslancov, či chce niekto podľa § 85 zákona o rokovacom poriadku využiť právo vystúpiť s legislatívnotechnickými pripomienkami. Nie je to tak. Preto vyhlasujem rozpravu o tomto bode programu za skončenú. Prezentujme sa, páni poslanci, budeme hlasovať o vrátenom zákone ako o celku, či Národná rada Slovenskej republiky uvedený zákon po opätovnom prerokovaní schvaľuje, neschvaľuje. Hlasujeme. (Hlasovanie.) 112 prítomných, 64 za návrh, 12 proti, 34 sa zdržalo, 2 nehlasovali. Konštatujem, že Národná rada po opätovnom prerokovaní neschválila zákon o Súdnej rade Slovenskej republiky a o zmene a doplnení niektorých zákonov. Pán poslanec Mikloško.
M. Hort, podpredseda NR SR: (2007-11-29):
Takže ďalším prihláseným do rozpravy k návrhu zákona o štátnom rozpočte na rok 2008 je pán Eduard Kukan. Pán poslanec, nech sa páči, máte slovo.
M. Hort, podpredseda NR SR: (2008-11-05):
Ako posledný vystúpi v rozprave pán poslanec Fronc. Má slovo.
Glváč, Martin, podpredseda NR SR (2017-04-06):
(Povedané súbežne s rečníčkou.) ... okej, ale takýchto vecí môže byť naozaj, odvolávame ministra práce, sociálnych vecí a rodiny.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 130 poslancov, za 94, proti 7, zdržalo sa 29, nehlasovalo 0. Konštatujem, že sme schválili návrh novely zákona o mechanizme na podporu obnovy a odolnosti. Čaká nás teraz posledný zákon, o ktorom hlasujeme. Je to v prvom čítaní návrh poslancov Lukáča a Svrčeka na vydanie zákona, ktorým sa dopĺňa zákon č. 296/2020 o 13. dôchodku, tlač 914, bod 48 schváleného programu. Dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru, pánovi poslancovi Vladimírovi Ledeckému, aby hlasovanie uviedol. (Hlasovanie o návrhu poslancov Národnej rady Slovenskej republiky Jozefa Lukáča a Miloša Svrčeka na vydanie zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov , tlač 914.)
Bugár, Béla, podpredseda NR SR (2019-09-25):
Pán poslanec Kollár.
Blanár, Juraj, podpredseda NR SR (2021-06-17):
Pán spravodajca Kazda, máte záujem? Nie. Takže obom ďakujem a prerušujem rokovanie o tomto bode programu, návrhu zákona o významných investíciách. Pristúpime k ďalšiemu bodu programu, ktorým je prvé čítanie o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod parlamentnou tlačou 547, pridelenie na prerokovanie výborom pod rozhodnutím 576. Poprosím teraz pána ministra vnútra Slovenskej republiky Romana Mikulca, aby vládny návrh zákona uviedol za vládu. Nech sa páči, pán minister, máte slovo.
Sulík, Richard, predseda NR SR (2011-07-12):
Pán poslanec Jurčík.
Laššáková, Jana, podpredsedníčka NR SR (2012-12-05):
Ďakujem, pán minister. Zaujmite miesto určené pre navrhovateľov. A prosím spoločného spravodajcu z výboru pre financie a rozpočet pána poslanca Jaroslava Demiana, aby podal správu o výsledku prerokovania návrhu vo výboroch. Nech sa páči, pán spravodajca, máte slovo.
Pellegrini, Peter, predseda NR SR (2024-02-06):
Pán poslanec Gröhling.
Osuský, Peter, poslanec NR SR (2011-07-07):
Ďakujem pekne, pán podpredseda. Pán docent, vy ste nadhodili otázku, na ktorú ste si aj zodpovedali tvrdením, že prečo 7 až 15, prečo nie 8 až 14. Presne o tomto by bola diskusia, po ktorej voláte, prečo nie 8 až 14. A pýtam sa, na koho strane stojíte, za koho práva bojujete? Za práva tých, ktorí tretíkrát po sebe s alkoholom v krvi sadnú za volant a pôjdu ohrozovať spoločnosť?! Za koho teda bojujete, koho sväté práva tu takto zápalisto hájite?! (Potlesk.) Ja si myslím, že práva tých, ktorí chcú prežiť na cestách a na chodníkoch, sú podstatne vyššie, ako vaša demagógia a snaha pretiahnuť túto schôdzu do zajtra.
Urban, Miroslav, poslanec NR SR (2021-06-24):
Ďakujem za slovo. Ja som to už spomínal včera, Slovensko vymiera. Na 21. storočí, teda koncom 23. storočia budeme mať 2,5 mil. ľudí. Celá Európa bude mať 450 mil. a len taká Nigéria a iné subsaharské krajiny budú mať 800 mil. ľudí. To všetko smeruje k tomu, že tá naša európska civilizácia sa blíži ku koncu. Až nakoniec to skoční naozaj tou migráciou a úplným zánikom európskej civilizácie, kultúry a podobne. Čiže aj na tento aspekt treba brať ohľad a dobre vieme, že v dnešnej dobe už dieťa je vzácnosť. Už naozaj aj tá neplodnosť párov narastá, nevieme ani sami prečo. Čiže tá ochrana ľudského života má zmysel. Ja nerád niekomu niečo prikazujem, nariaďujem a podobne, lebo ľudia sme rôzni, máme na to rôzne názory, postoje, ale myslím, že v spoločnosti by sa mohla tá filozofia troška meniť aj v tých médiách a podobne. A mali by sme sa uberať tou prorodinnou politikou, aby tá žena, ktorá ide na potrat, rozmýšľala v takých troška iných intenciách, že to dieťa môže skončiť aj adoptované, môže skončiť aj v hniezde záchrany a podobne, čiže my musíme viesť taký konštruktívny dialóg a ja to akceptujem, názor aj liberálny, aj tento náš, ale mali by sme v prvom vychádzať z toho, že sme ľudia. A to, čo my robíme, to nerobia ani zvieratá. Ďakujem.
Zmajkovičová, Renáta, podpredsedníčka NR SR (2014-01-30):
Pani spravodajkyňa, chcete zaujať stanovisko k rozprave? (Reakcia spravodajkyne.) Nech sa páči.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 135, za 79, proti 5, zdržalo sa 50, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Poprosím výbory, pán poslanec.
P. Hrušovský, predseda NR SR: (2003-11-06):
Dovoľte ešte predtým, aby som na balkóne Národnej rady Slovenskej republiky privítal pána starostu z mestečka Schengen z Luxemburgu (potlesk), ktorý je spolu s riaditeľom akadémie Henglerom na návšteve Slovenskej republiky pri príležitosti otvorenia Európskej hudobnej akadémie. Vážené panie poslankyne, páni poslanci, otváram jedenásty rokovací deň 18. schôdze Národnej rady Slovenskej republiky. Ešte predtým, ako pristúpime k rokovaniu o jednotlivých bodoch, chcem vás informovať, že o ospravedlnenie svojej neúčasti na dnešnom rokovacom dni požiadali panie poslankyne a poslanci: Antošová, Brhel, Danko, Jaduš, Soboňa, Zmajkovičová, pán poslanec Žiak. Na zahraničnej služobnej ceste sú poslanci Banáš, Belohorská a pán poslanec Kaliňák. Na základe schváleného programu a prijatej dohody na poslaneckom grémiu pristúpime teraz k hlasovaniu o prerokovaných návrhoch zákonov, či už včera, alebo ešte v predchádzajúcich dňoch. Stále máme neodhlasovaný vládny návrh zákona o výkone práce vo verejnom záujme (tlač 345), preto odporúčam, aby sme začali hlasovaním o tomto vládnom návrhu. Poprosím pána ministra Kaníka, aby zaujal miesto pre navrhovateľov, a pani spoločnú spravodajkyňu poslankyňu Navrátilovú, aby zaujala miesto určené pre spravodajcov výborov, resp. aby uvádzala návrhy na hlasovanie. My sme odhlasovali časť pozmeňujúcich návrhov zo spoločnej správy, ako aj dva návrhy, ktoré podali páni poslanci v rozprave. Nech sa páči, pani poslankyňa, prosím návrh na ďalší postup pri prerokúvaní tohto návrhu zákona. Ľ. Navrátilová, poslankyňa: Ďakujem za slovo, pán predseda. V rozprave odzneli dva návrhy, ktoré som predložila. Prvý sme schválili. A na osobitné hlasovanie bol vyňatý jeden bod. Vzhľadom na to, že hlasovanie dopadlo tak, že sa rušia § 13 a 18, ja sťahujem svoj návrh na doplnenie § 13 a 18, pretože v tomto okamihu o nich nemôžeme hlasovať. Pán predseda, mám poverenie výboru, aby som navrhla posunutie zákona do tretieho čítania ihneď.
Buček, Jozef, poslanec NR SR (2019-03-27):
Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
T. Cabaj, podpredseda NR SR: (2010-03-03):
Otváram všeobecnú rozpravu. Do rozpravy sa písomne prihlásila pani poslankyňa Magdaléna Košútová. Nech sa páči, pani poslankyňa.
Grendel, Gábor, podpredseda NR SR (2021-07-23):
Ešte pán poslanec Svrček s faktickou.
Pellegrini, Peter, predseda NR SR (2015-09-22):
Poprosil by som, keby úroveň diskusie zodpovedala poslancom Národnej rady. Prosím, nečastujte sa tu rôznymi prívlastkami a označeniami. Nemyslím, že to svedčí o vašej slušnosti. O slovo požiadal predkladateľ, pán minister dopravy, nech sa páči.
P. Hrušovský, predseda NR SR: (2002-11-06):
Teraz dávam slovo pánovi poslancovi Brockovi, ktorého poveril gestorský výbor, aby informoval o stanovisku k návrhu vlády na skrátené legislatívne konanie o zákone č. 310/1992 Zb. o stavebnom sporení. Nech sa páči, pán poslanec Brocka.
Bugár, Béla, podpredseda NR SR (2019-10-15):
Prezentujme sa a hlasujme o návrhu zákona ako o celku. (Hlasovanie.) Prítomných 138, za 127, zdržalo sa 11 poslancov. Konštatujem, že návrh bol schválený. Prosím pána poslanca Kvorku, aby uviedol hlasovanie v prvom čítaní o vládnom návrhu zákona o poľovníctve (tlač 1511). (Hlasovanie o vládnom návrhu zákona o poľovníctve a o zmene a doplnení niektorých zákonov , tlač 1511.)
Zemanová, Anna, poslankyňa NR SR (2020-07-15):
Čiže, pán predsedajúci, dajte teda, prosím, hlasovať o návrhu zákona ako o celku s odporúčaním gestorského výboru schváliť.
Andrejuvová, Anna, poslankyňa NR SR (2021-05-05):
Ďakujem pekne, pán predsedajúci. Ja by som sa chcela poďakovať pánovi Osuskému a pánovi Baránikovi za podporu tohto návrhu. Je mi veľmi ľúto, že mnohí poslanci, ktorí aj na vás reagujú alebo reagujú v rozprave, vôbec ten návrh nečítali, pretože sa tu šíria pomerne poplašné správy, že sa to má týkať policajtov, vojakov. Vy si prečítajte ten návrh zákona! Ďakujem.
Sárközy, Irén, poslankyňa NR SR (2016-09-06):
Vážený pán predseda, ďakujem pekne za slovo. Dovoľte mi, prosím, ako určenej spravodajkyni výboru predniesť spoločnú správu výborov Národnej rady o výsledku prerokovania návrhu na vyslovenie súhlasu Národnej rady s uzavretím Zmluvy medzi Slovenskou republikou a Barbadosom o zamedzení dvojitého zdanenia a zabránení daňovému úniku v odbore daní z príjmov. Predseda Národnej rady rozhodnutím č. 201 z 22. augusta 2016 pridelil návrh na vyslovenie súhlasu na prerokovanie týmto výborom: výboru pre financie a rozpočet a ústavnoprávnemu výboru. Za gestorský výbor určil výbor pre financie a rozpočet. Uvedené výbory prerokovali predmetný návrh v stanovenom termíne. K predmetnému návrhu zaujali výbory toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach uvedených pod bodom 2 tejto správy odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s uzavretím Zmluvy medzi Slovenskou republikou a Barbadosom o zamedzení dvojitého zdanenia a zabránení daňovému úniku v odbore daní z príjmov a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná spoločná správa bola schválená uznesením gestorského výboru č. 54 z 5. septembra 2016. Výbor ma určil za spoločnú spravodajkyňu výborov, zároveň ma poveril predniesť správu na schôdzi Národnej rady a navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem, pán predseda, skončila som, otvorte, prosím, rozpravu.
M. Hort, podpredseda NR SR: (2008-04-01):
Na rečníka v rozprave, na pána poslanca Fronca, chcú vo faktickej poznámke reagovať pán poslanec Peter Dubravay, pani poslankyňa Milada Belásová, ďalej, Valentín Švidroň, Rafael Rafaj, Jozef Rydlo, Tatiana Rosová, Oľga Nachtmannová, Jozef Halecký, Stanislav Kahanec, Pavol Goga, Ľubomír Petrák, Emil Vestenický, Katarína Tóthová, celkom 13 poslancov. Končím možnosť prihlásiť sa s faktickou poznámkou. A slovo má pán poslanec Peter Dubravay. Nech sa páči.
Dostál, Ondrej, poslanec NR SR (2018-09-12):
Pán predseda Národnej rady, jedným dychom odmietnuť, že tento návrh zákona je prejavom lobizmu, a zároveň povedať, že ste sa inšpirovali alebo dokonca to okopírovali, tie rekreačné poukazy, od systému stravných lístkov, je teda dosť zvláštne, pretože práve systém stravných lístkov je veľmi známym príkladom lobizmu, keď si, keď si firmy prelobovali toto opatrenie do, do legislatívy, a profitujú z toho konkrétne firmy, ktoré sa na tom, na tom nabaľujú, tak to by som ani nahlas nehovoril, že ste to takto poňali. A ak to nie je lobizmus, tak sa pýtam, prečo nechcete podporiť produkciu domáceho ovocia tým, že budú zamestnávatelia dávať zamestnancom príspevky na kúpu domáceho ovocia. Však to by malo rovnakú logiku, ako dávať príspevky na rekreáciu doma, a nie v zahraničí. Tak keď bojujeme proti zahraničným rekreáciám, prečo nechcete bojovať aj proti zahraničnému ovociu, bolo by to rovnako zmysluplné. Druhá vec, argumentovali ste tým, že chcete, aby zamestnávateľ mohol poskytnúť príspevok zamestnancom na rekreáciu, ktorý bude oslobodený od dane, a prirovnali ste to k tým 13. a 14. platom, ktoré sú oslobodené od dane a odvodov. Áno, ale tie, tie môžu poskytnúť. Vy v tom návrhu zákona píšete: „zamestnávateľ poskytne zamestnancovi“. Ako právnik iste viete, že keď je napísané v zákone „zamestnávateľ poskytne zamestnancovi“, myslí sa tým, že zamestnávateľ je povinný poskytnúť zamestnávateľovi (pozn. red.: správne „zamestnancovi“). Vy tu nevytvárate možnosť, aby zamestnávatelia poskytovali takýto príspevok a bol daňovo a odvodovo zvýhodnený, vy im prikazujete a dávate im novú povinnosť.
Ondruš, Branislav, poslanec NR SR (2011-02-09):
Ďakujem pekne, pán predseda. No, pán kolega, musím sa vám priznať, že ja mám pocit, že som asi zle počul, to čo ste povedali. A priznám sa, že som si hneď urobil poznámku, ale asi trikrát som si ju ešte prečítal, kým som sa prihlásil k tejto faktickej poznámke, lebo vy ste povedali, že novela zákona z minulého roka nesplnila svoj účel, lebo iba 25 ľudí prišlo o občianstvo a z toho iba jeden človek prišiel o slovenské občianstvo v dôsledku prijatia maďarského občianstva. No ale nehnevajte sa na mňa, toto je absolútne nekorektné znásilnenie podstaty zákona, ktorý sme my prijali. Veď preboha, my sme nepresadzovali zákon, ktorého podľa vašich slov bolo účelom, aby slovenskí občania prichádzali o štátne občianstvo. Toto je presne to, čo vy robíte so zákonom, ako ho interpretujete, to presne bol problém jazykového zákona a tak ďalej. Vy prekrúcate podstatu toho, čo sme my urobili. My sme presadili zákon, ktorého podstatou je ochrana slovenských občanov a ochrana Slovenskej republiky. My sme strašne radi, že iba jeden občan v dôsledku tohto zákona prišiel o slovenské štátne občianstvo a boli by sme najradšej, keby nikto v dôsledku tohto zákona o slovenské občianstvo neprišiel. Takže nehnevajte sa, ja si skutočne vyprosím, aby ste vy interpretovali tú zákonnú úpravu tak, že jej cieľom bolo pripraviť slovenských občanov o ich občianstvo. Naopak, cieľom tohto zákona bolo chrániť slovenských občanov, bolo chrániť Slovenskú republiku a jej záujmy.
Zmajkovičová, Renáta, podpredsedníčka NR SR (2012-11-29):
S faktickými poznámkami sa hlásia traja poslanci. Uzatváram možnosť prihlásiť sa s faktickou poznámkou. Pán poslanec Martvoň.
Kadúc, Miroslav, poslanec NR SR (2013-12-17):
Ďakujem. No ja nemám nejako rád liberálnu politiku alebo prístupy, ktoré sú bez akýchkoľvek hraníc alebo mantinelov, ale tento návrh je iný. Ja ak som správne pochopil to, čo ste povedali najmä v tej časti sterilizácie, alebo ten návrh, čo sa týka sterilizácie; sterilizácie sa vykonávajú už teraz, vykonávajú sa, sú spoplatnené a váš návrh, ja si to dovoľujem prečítať, znie v tejto časti: „Na základe verejného zdravotného poistenia sa plne uhrádza sterilizácia osobe, ktorá má minimálne štyri deti alebo osobe staršej ako 35 rokov, ktorá má minimálne tri deti.“ Inými slovami, vy iba uľahčujete možno prístup tým, ktorí na to nemajú, aj keď na to majú právo, ale za poplatok, čo podľa môjho názoru je prístup správny a ja ho určite podporím a som rád, že sú tu takéto návrhy, ktoré naozaj majú, majú pomôcť celej veci.
Sulík, Richard, predseda NR SR (2011-05-18):
S faktickými poznámkami sa prihlásili šiesti poslanci. Uzatváram možnosť. Predtým, ako dám slovo prvému poslancovi, jedna informácia, pán Maďarič, denník SME túto informáciu podal vyslovene zle. Ja som sa aj voči tomu včera ohradil a ešte teda aj včera zmenili ten nadpis, kde to bolo povedané, nič také som nepovedal. A až máte záujem, ja vám to rád aj bližšie okolnosti k tomu vysvetlím. Pán poslanec Jurčík.
B. Bugár, podpredseda NR SR: ():
Vážené panie poslankyne, páni poslanci, týmto sa naplnil program nášho slávnostného stretnutia. V tejto chvíli mi prislúcha milá povinnosť ešte raz vám všetkým poďakovať za vašu prácu a vynaložené úsilie v treťom volebnom období. V mene vás všetkých si tiež dovoľujem poďakovať prezidentovi Slovenskej republiky Ivanovi Gašparovičovi, ktorý vzhľadom na jeho pracovné zaneprázdnenie nemohol byť účastníkom tohto nášho slávnostného rokovania. Takisto chcem poďakovať bývalým ústavným činiteľom, ktorí s Národnou radou Slovenskej republiky spolupracovali a tu prítomným pánom – pánovi generálnemu prokurátorovi, pánovi predsedovi Najvyššieho kontrolného úradu, pánovi guvernérovi Národnej banky Slovenskej republiky. Vám všetkým želám (potlesk) pevné zdravie, spokojnosť a úspechy v osobnom, ako aj v politickom živote. (Hymna Slovenskej republiky.) (Slávnostné stretnutie poslancov NR SR sa skončilo o 14.34 hodine.)
P. Paška, predseda NR SR: (2009-02-04):
(Hlasovanie.) 137 prítomných, 123 bolo za, 1 proti, 12 sa zdržalo, 1 nehlasoval. Návrh na pridelenie návrhu zákona do výborov a určenie lehôt na jeho prerokovanie sme schválili. Pán poslanec Pavlis uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 887.
Hrušovský, Pavol, podpredseda NR SR (2011-09-14):
Hlasujeme o návrhu prerokovať zákon v treťom čítaní. (Hlasovanie.) 138 prítomných, 77 za, 61 proti. Návrh sme schválili. Páni poslanci, chcete vystúpiť v rozprave v treťom čítaní k prerokovávanému vládnemu návrhu zákona o stavebnom sporení? Nie. Preto vyhlasujem rozpravu za skončenú. A dávam hlasovať o návrhu zákona ako celku so schválenými pozmeňovacími návrhmi s odporúčaním gestorského výboru schváliť. Hlasujeme. (Hlasovanie.) 137 prítomných, 75 za, 62 proti. Národná rada Slovenskej republiky návrh zákona o stavebnom sporení, ktorý sme prerokovávali ako tlač 397, schválila. Pán poslanec Matej, nech sa páči, predložte Národnej rade návrhy uznesení k prerokovávanému vládnemu návrhu zákona o orgánoch štátnej správy v oblasti daní, poplatkov a colníctva , ktorý prerokovávame ako tlač 399. Poprosím o návrh.
Šudík, Tomáš, poslanec NR SR (2021-05-28):
Vďaka za slovo. Pán Kamenický, mne je veľmi ľúto váš postoj k rozpočtu, pretože vy ako sociálny demokrat, aspoň si tak hovoríte, si asi neuvedomujete vplyv pandémie na rodiny, na ich deti. Podľa vás si tie rodiny nezaslúžia peniaze? Nezaslúži si gastro, ktoré zamestnáva ľudí a padlo, financie? Nezaslúži? Takto pôjdete medzi ľudí a im poviete, že oni tie peniaze nemajú dostať? My tie peniaze nejdeme preflákať. My tie peniaze ideme efektívne využiť a budú na obnovenie ekonomiky. To nie sú len tak vyhodené peniaze. Ale ja si myslím, že u vás dôsledok, prečo tento rozpočet sa snažíte blokovať, je o to, že viete, že ak my zvýšime teraz deficit, tak na ďalší rok sa vám výrazne zníži výplata. A to je asi ten hlavný cieľ, prečo tento rozpočet blokujete. Ďakujem. (Potlesk.)
Paška, Pavol, predseda NR SR (2013-09-19):
Vážené pani poslankyne, vážení páni poslanci, budeme pokračovať v prerušenej 24. schôdzi Národnej rady hlasovaním o návrhu na vyslovenie nedôvery predsedovi vlády Slovenskej republiky Robertovi Ficovi, je to tlač 703. Poprosím pána predsedu gestorského výboru Daniela Duchoňa, aby uviedol hlasovanie o návrhu uznesenia. Páni poslanci, ráno sme prerušili hlasovanie, sme v hlasovaní, takže pokračujeme hlasovaním. Po hlasovaní vám dám slovo. Pán poslanec, poprosím vás. Vy, ktorí ste tu neboli ráno, hlasovali sme, Národná rada nebola uznášaniaschopná, prerušil som hlasovanie a preložil ho na 13.45 hod. To znamená, hlasujeme. Pán spravodajca, nech sa páči.
Kašper, Igor, poslanec NR SR (2021-11-03):
Ďakujem pekne za slovo. No, pán kolega Blaha, nedá mi nereagovať na veci, ktoré ste povedali, a musím povedať, že máte na to teda veľkú odvahu. Začnem pri výčitke, že sme zastopo... alebo stopli trináste dôchodky. A tu vám chcem povedať, že teda ani v tom Zimbabwe, ani v Mauretánii, dokonca ani na Madagaskare, alebo v Kongu si nedovolí žiadna vláda schváliť trináste dôchodky bez toho, aby ich mala kryté v rozpočte. A vy ste to dokázali. Takže tuto by som bol veľmi opatrný pri tomto tvrdení. A opakujem, nikde inde na svete si to niekto nedovolí schváliť bez toho, aby to bolo kryté v rozpočte, a vy sami ste to priznali. A čo sa týka obedov zadarmo, viete veľmi dobre, že všetci tí, ktorí tie obedy zadarmo potrebujú, budú dostávať aj ďalej, všetci tí, čo sú v hmotnej núdzi. A tí, ktorí nie sú, sa im zvýši daňový bonus. A tretiu vec, minimálna mzda. Ja sa veľmi na tom smejem, keď to doslova až taký možno plač alebo smiech cez slzy, keď vy hovoríte, ako sme my znížili minimálnu mzdu alebo ako sme ju nenavýšili o toľko, koľko sme mali. Tak ja vám poviem dva fakty. Keď ste vládli sami v rokoch napríklad 2013 a 2014, tak v roku 2014 ste ju zdvihli o 14 eur a v roku 2013 o 10 eur. My sme ju v roku 2021 zdvihli o 43 eur v čase najväčšej ekonomickej krízy a v čase, kedy to bolo naozaj najťažšie, sme našli tie peniaze a zdvihli sme o 43 eur. Cítite ten rozdiel medzi desiatimi, štrnástimi a štyridsiatimi troma eurami? To sú fakty, ktoré, ktoré sú známe, a bol by som rád a keby ste to naozaj prezentovali, prezentovali logicky a prezentovali tak, ako je to naozaj pravda. Ďakujem.
Mezenská, Helena, poslankyňa NR SR (2015-11-19):
Ja rovnako chcem, pán poslanec Mihál, vám poďakovať za veľmi podrobné analytické a konkrétne vystúpenie. Naozaj poskytuje človeku dostatočný balík informácií, aj prehľad, ako to vyzerá, ako zásahy do oblasti sociálneho práva. Dokážu poznamenať práve osudy, aj pôsobnosť, činnosť jednotlivých nízkopríjmových skupín. Na vašu podporu chcem uviesť, že naozaj, prihováram sa za to, aby nežiaduce a nepriaznivé zásahy do nízkopríjmových skupín boli opravené. Nemám dôvod o nich pochybovať, pretože nielen vaše konkrétne vystúpenie a konkrétne príklady, ale aj reálny kontakt s ľuďmi to potvrdzuje, že v mnohých prípadoch je situácia neúnosná. A rovnako sa prihováram za zníženie neúmerného zaťaženia pre živnostníkov. Rovnaké poznatky mám z praxe aj ja. Potvrdzujú to aj kontakty hlavne so živnostníkmi zo vzdialených východných regiónov.
Paška, Pavol, predseda NR SR (2013-10-24):
Ďakujem pekne, pán spravodajca. Otváram rozpravu. Mám písomné prihlášky za klub MOST – HÍD pán poslanec Bastrnák, za klub KDH pán poslanec Ivan Uhliarik, za klub OĽaNO pán poslanec Jozef Viskupič. A potom sú ešte písomne prihlásení páni poslanci Sulík, Mihál, Hlina, pani poslankyňa Jana Žitňanská, pán poslanec Kvasnička, Lipšic, Mikloško, Jarjabek, pani poslankyňa Mezenská a pán poslanec Hraško. Ako prvej ale dávam slovo pani ministerke zdravotníctva Slovenskej republiky Zuzane Zvolenskej. Po jej vystúpení zaujme stanovisko vlády pán podpredseda vlády Robert Kaliňák.
B. Bugár, podpredseda NR SR: (2002-07-02):
Pani poslankyňa, ešte raz to vysvetlite.
P. Hrušovský, predseda NR SR: (2002-11-12):
Po prerušení 3. schôdze Národnej rady budeme pokračovať prerokúvaním bodu programu návrh na vyslovenie dôvery vláde , ako aj o prerokúvaním Programového vyhlásenia vlády Slovenskej republiky . Chcem vás informovať, že o ospravedlnenie svojej neúčasti na dnešnom rokovacom dni nepožiadal žiaden poslanec. Na zahraničnej služobnej ceste je pán poslanec Vojtech Tkáč. K predloženému návrhu Programového vyhlásenia vlády Slovenskej republiky rokovali výbory, ktorým bolo programové vyhlásenie vlády pridelené. Správu o prerokovaní programového vyhlásenia vlády ste dostali ako tlač 22a, ktorej súčasťou je aj návrh uznesenia Národnej rady Slovenskej republiky. Teraz žiadam pána premiéra vlády Slovenskej republiky ako navrhovateľa, aby zaujal miesto určené pre navrhovateľov a pána predsedu výboru pre financie, rozpočet a menu poslanca Pála Farkasa, aby informoval Národnú radu o výsledku prerokovávania návrhu programového vyhlásenia vlády v gestorskom výbore – vo výbore pre financie, rozpočet a menu. Prosím pána premiéra, v prípade, ak nebude prítomný na rokovaní, aby určil ako navrhovateľa niektorého z členov vlády. Ďakujem pekne. Nech sa páči, pán poslanec Farkas.
Dostál, Ondrej, poslanec NR SR (2010-08-04):
Ďakujem. Pán poslanec Jahnátek, ak som to dobre zachytil, tak v úvode svojho vystúpenia ste povedali, že sa chcete pozrieť na tie body, ktoré bývalá opozícia na predchádzajúcej vládnej koalícii kritizovala, ako sa premietli do programového vyhlásenia. Rád by som v tejto súvislosti pripomenul, že bývalá opozícia na vašej vláde kritizovala predovšetkým korupciu a klientelizmus. A v tejto súvislosti dávam do pozornosti strany 5 a 6 programového vyhlásenia nazvané Demokratický štát, ktoré obsahujú viaceré opatrenia proti korupcii a klientelizmu a na zvýšenie transparentnosti vo verejnej správe. A ubezpečujem vás, že nič z nich nie je žiadny plagiát po vašej vláde, pretože vaša vláda ani vo svojom programovom vyhlásení, ani vo svojej reálnej činnosti nič proti korupcii a klientelizmu nepodnikala.
Jurčík, Ľudovít, poslanec NR SR (2011-10-19):
Pán predsedajúci, dajte, prosím, hlasovať o zákone ako celku.
Laššáková, Jana, podpredsedníčka NR SR (2015-04-17):
Ešte dám procedurálny návrh pánovi poslancovi Hlinovi a potom zvolám poslanecké grémium. Nech sa páči, pán poslanec.
Duchoň, Daniel, poslanec NR SR (2015-11-20):
Dajte, prosím, hlasovať o pozmeňujúcom návrhu pána poslanca Fronca.
Mizík, Stanislav, poslanec NR SR (2022-09-28):
Ďakujem za slovo. Martin, správne si pripomenul skutočnosť, že bratislavskí poslanci, ktorých je celá tretina, sú úplne odtrhnutí od reality. Nechápu potreby občanov žijúcich v regiónoch. Ľudí, ktorých životné náklady sú pre ich príjem neúnosné, životné podmienky ťažšie, dochádzka do vzdialených pracovísk, jednoducho bratislavská kaviareň je bratislavská kaviareň, nepochopí zvyšok Slovenska a práve preto je tento návrh zákona vynikajúci. Ďakujem.
Paška, Pavol, predseda NR SR (2014-09-09):
Pán poslanec Matovič.
Hrnko, Anton, poslanec NR SR (2016-10-26):
Ďakujem, pán predsedajúci. Ja by som si dovolil požiadať panie poslankyne a pánov poslancov z OĽANO, aby si svoje trikolóry upravili podľa svojho predsedu, ktorý ju má v riadnom poradí, teda správne poradie farieb, pretože vo svojom vlasteneckom zápale by národne cítiacich ľudí mohli urážať tým, že ich majú naopak. Ďakujem. (Smiech a potlesk.)
Blaha, Ľuboš, poslanec NR SR (2018-02-09):
Ďakujem. Pán kolega Vašečka, vy nie ste odborník na obranu, takže nevidím dôvod, aby som komentoval vaše vecné argumenty. Ja mám skôr problém s vaším morálnym profilom. Vy ste teraz hovorili za KDH alebo za OĽANO? Toto je kľúčová otázka, pretože vy ste túto schôdzu ako spravodajca zvolávali ako predstaviteľ OĽANO. Medzitým ste sa stali kandidátom na predsedu KDH, a teraz zneužívate svoju pozíciu, aby ste de facto zbierali politické body pre stranu, ktorú nemáte čo reprezentovať v tejto Národnej rade. Čiže vyjadrite sa najmä k tomuto, za koho dneska kopete a prečo konáte voči svojej pôvodnej strane takýmto nemorálnym spôsobom? A teraz ja naozaj nebudem obhajovať OĽANO, mne sú naozaj ukradnutí. A vcelku vám aj rozumiem, že nedokážete vydržať s pánom Matovičom, čo by asi nedokázal nikto, a len čakám, kedy odídu ďalší kolegovia zo strany pána Matoviča, ale pravdou zase je, že vy ste získali mandát za túto stranu a vaše konanie je v tomto prípade nemorálne. Je tu jednoznačný konflikt záujmov a, prosím, vyjadrite sa k tomu. Ďakujem.
Hrnčiar, Andrej, podpredseda NR SR (2019-12-05):
Pán podpredseda Klus.
Hrnčiar, Andrej, podpredseda NR SR (2016-10-26):
Pán poslanec Hrnko.
Galek, Karol, poslanec NR SR (2019-05-15):
V rozprave vystúpila jedna pani poslankyňa. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 83 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-05-03):
Ďakujeme. Na vaše vystúpenie – sedem faktických poznámok. Nech sa páči ako prvý, pán Marek Kotleba.
P. Hrušovský, predseda NR SR: (2004-06-30):
(Hlasovanie.) 132 prítomných, 115 za návrh, 16 sa zdržalo, 1 nehlasoval. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov (tlač 633). Otváram rozpravu o tomto bode programu. Do rozpravy sa neprihlásil žiaden prítomný poslanec. Vyhlasujem rozpravu za skončenú. Poprosím pána spoločného spravodajcu, aby dal hlasovať o návrhu zákona ako o celku s odporúčaním gestorského výboru...
P. Hrušovský, podpredseda NR SR: (2001-11-06):
J. Halušková, poslankyňa: Ďakujem za slovo. Chcela by som reagovať aj ja na pána poslanca Finďa. Vo svojom vystúpení povedal, že argumenty lekárnikov sú argumenty mocenské. Ja by som chcela povedať toľko, že snáď aj na jednej, aj na druhej strane je tak trošku záujem mocenský alebo záujem o zachovanie trhu. Ale k tým napadnutiam, že budeme sa vyjadrovať aj podľa toho, kto viacej zaloboval. Určite za všetkými z nás v zdravotníckom výbore bola aj jedna skupina, aj druhá skupina. Na nás je už len, aby sme sa rozhodli. A ja vás chcem ubezpečiť, pán poslanec, ja sa budem rozhodovať podľa svojho svedomia, čo si myslím, že je čistejšie. Ja by som veľmi rada dopriala aj obidvom skupinám, aby mohli mať lekárne, ale povedzme si aká je situácia. Ak máte v meste dnes 5 lekární a všetky sú zadlžené a dneska vznikne nový subjekt v meste, tak komu dá distribútor lieky. Už tých zadlžených nebude potrebovať a dá to tomu nezadlženému. To znamená, nie je to tiež boj o moc alebo obsiahnutie trhu? A tuná by nám všetkým malo záležať, že liek by sa nikdy nemal stať tovarom v pravom slova zmysle. Lekárnici by nemali bojovať o priestor preto, aby viacej zarobili. Takže myslím, že ak sa dneska vyjadrujeme a budeme hlasovať, tak určite podľa toho, ako to cítime, a nie podľa toho, ako nás kto presvedčil, ale ako to vnútri cítime a čo si myslíme, že bude lepšie. Ďakujem.
Krajčír, Ľuboš, poslanec NR SR (2021-03-19):
Pán minister, ďakujem veľmi pekne, že sa venujete a nezatvárate oči pred touto klimatickou krízou. Naozaj, čím skôr sa jej začneme aktívne venovať, tým máme väčšiu šancu ju zmierniť. Koniec koncov aj ekonomické dopady to bude mať oveľa nižšie, ako keď začneme neskôr. Dovoľte mi na záver, aby som citoval nebohého Jána Pavla II., ktorý povedal: „Nemôžme zasahovať v jednej časti ekosystému bez toho, aby sme dbali o dôsledky takého zasahovania na inej časti ekosystému a o dobro budúcich generácií.“ Ďakujem.